Txentxo Jiménez

Txentxo Jimenez Hervas (Solera, Jaen, Espainia, 1957ko ekainaren 3a) Aralar alderdiko politikaria da. Hamar urte zituelarik Nafarroara etorri zen gurasoekin. Gaur egun Berriozarren bizi da.

Berriozarko Zaldi enpresan zein Txalaparta eta Aralar argitaletxeetan lan egin du. Politikan 1979an hasi zen Herri Batasunaren eskutik, Berriozarren 13 urtez zinegotzi izan baitzen. Edonola ere, alderdia 1995ean utzi zuen, borroka armatuaren areagotzearekin ados ez zegoelako, eta 2002ean Aralarren sartu zen. Gaur egun Nafarroako Parlamentuko kidea da.

Kategoria:Aralarreko politikariak
Kategoria:Nafarroa Baiko politikariak
Kategoria:Berriozartarrak
Kategoria:Nafarroako Parlamentuko parlamentariak VIII. legealdian
Kategoria:Nafarroako Parlamentuko parlamentariak VII. legealdian